title: Moliyaviy hisobotni taqdim etish va uni e’lon qilish
text: 222
  xo‘jalik yurituvchi subektlar uchun hisobotni taqdim qilishning boshqa muddatlarini belgilashi
  mumkin.
  Xo‘jalik yurituvchi subektlarning yillik moliyaviy
  hisobotlari manfaatdor banklar, birjalar,
  investorlar, kreditorlar va boshqalar uchun oshkora hisoblanadi. Manfaatdor
  yuridik va jismoniy
  shaxslar yillik moliyaviy hisobot bilan tanishish va nusxa ko‘chirish sarflarini to‘lab undan nusxa
  olish huquqlariga egadirlar.
  Ochiq aksiyadorlik jamiyatlari, sug‘urta
  kompaniyalari, banklar, fond va tovar birjalari,
  investitsiya fondlari va boshqa moliya muassasalari har yilgi moliyaviy hisobotini, ularda ko‘rsatilgan
  ma’lumotlar to‘g‘riligi auditorlik tashkiloti tomonidan tasdiqlangach, hisobot yilidan keyingi yilning
  birinchi mayigacha e’lon qilishlari shart.
  Xo‘jalik yurituvchi subekt tugatilganida (bankrot, ixtiyoriy
  ravishda yoki boshqa asosda
  tugatilishi) sud yoki boshqa vakolatli organlar tomonidan bankrot deb e’lon qilingan yoki tugatish
  to‘g‘risida qaror qabul qilingan sanaga yakuniy moliyaviy hisobot tuzadilar. Xo‘jalik
  yurituvchi
  subektni tugatishga doir
  muomalalarni hisobga olish, tugatish balansi va hisobotini tuzish uchun
  javobgarlik tugatish komissiyasiga yoki amaldagi qonunchilikka muvofiq xo‘jalik yurituvchi
  subektni tugatishni amalga oshiradigan boshqa organga yuklatiladi.
  Xo‘jalik yurituvchi subektning aktivlari tugatish balansida tugatish komissiyasi tomonidan
  aniqlangan bahoda, ya'ni ularni sotish mumkin bo‘lgan baholarda baholanadi.
  Umidsiz qarzlar va
  zararlar tugatish balansiga kiritilmaydi.
  Tugatilayotgan xo‘jalik yurituvchi subektning majburiyatlari aniqlashtiriladi va ularni tuzish
  vaqtiga qadar hisoblangan foizlar bilan birga qo‘shib, tugatish balansida aks ettiriladi.